**SPRENDIMAS**

**DĖL ŠILALĖS RAJONO SAVIVALDYBĖS BŪSTO NUOMOS E. K.**

2018 m. rugsėjo 27 d. Nr. T1-209

Šilalė

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos civilinio kodekso 6.577 straipsnio 1 dalimi, 6.582 straipsnio 1 dalimi, Šilalės rajono savivaldybės būsto ir socialinio būsto nuomos tvarkos aprašo, patvirtinto Šilalės rajono savivaldybės tarybos 2015 m. birželio 26 d. sprendimu Nr. T1-172 „Dėl Šilalės rajono savivaldybės būsto ir socialinio būsto nuomos tvarkos aprašo patvirtinimo“, 9.2 papunkčiu, 17, 38 punktais, atsižvelgdama į savivaldybės būsto nuomininkės E. K. *(duomenys neskelbtini)* 2018 m. rugpjūčio 30 d. prašymą, Šilalės rajono savivaldybės taryba nusprendžia:

1. Leisti nuomotis E. K. *(duomenys neskelbtini)* šeimai dviejų kambarių 54,93 kv. m naudingo ploto butą, pastato-administracinio pastato, kuriame yra butas, unikalus Nr. *(duomenys neskelbtini)* pažymėjimas plane *(duomenys neskelbtini)*, patalpos pažymėtos indeksais *(duomenys neskelbtini)*, esantį *(duomenys neskelbtini)*, iki 2019 m. spalio 1 d.

2. Nutraukti Šilalės rajono savivaldybės būsto, esančio *(duomenys neskelbtini)*, 2016 m. gruodžio 21 d. nuomos sutartį, sudarytą su E. K. *(duomenys neskelbtini)*.

3. Pavesti Šilalės rajono savivaldybės administracijos Bijotų seniūnui:

3.1. sudaryti su E. K. *(duomenys neskelbtini)* Šilalės rajono savivaldybės būsto nuomos sutartį (toliau – Sutartis), vadovaujantis Šilalės rajono savivaldybės būsto ir socialinio būsto nuomos tvarkos aprašu, patvirtintu Šilalės rajono savivaldybės tarybos 2015 m. birželio 26 d. sprendimu Nr. T1-172 „Dėl Šilalės rajono savivaldybės būsto ir socialinio būsto nuomos tvarkos aprašo patvirtinimo“;

3.2. per 5 darbo dienas nuo Sutarties pasirašymo įregistruoti Sutartį Valstybės įmonėje Registrų centre, o pasibaigus Sutarčiai, ją išregistruoti;

3.3. per 10 darbo dienų nuo Sutarties įregistravimo Valstybės įmonėje Registrų centre, Sutarties kopiją pristatyti Šilalės rajono savivaldybės administracijos Turto valdymo ir ekonomikos skyriui.

4. Pripažinti netekusiu galios Šilalės rajono savivaldybės tarybos merės 1996 m. gruodžio 12 d. potvarkį Nr. 387 „Dėl tarnybinių gyvenamųjų patalpų suteikimo“.

5. Paskelbti informaciją apie šį sprendimą vietinėje spaudoje, o visą sprendimą (neviešinant asmens duomenų) – Šilalės rajono savivaldybės interneto svetainėje www.silale.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Savivaldybės meras Jonas Gudauskas